**Күні:17.04.17.**

**Сабақтың тақырыбы:** Қазақстанның Халық қаһарманы, жазушы, партизан- Қасым Қайсенов.

**Сабақтың мақсаты:**

1. Ұлы Отан соғысының ардагері Қасым Қайсенов туралы мағлұмат беру, материалдар жинақтау және білімдерін тереңдету.
2. Оқушылардың тілін, мәнерлеп айту,сөйлеу мәдениетін, сөздік қорын дамыту
3. Оқушыларды елін сүюге, мерекелерді құрметтей білуге тәрбиелеу.

**Көрнекіліктер:** Ұлы Отан соғысының ардагері Қасым Қайсеновтың өмірі және партизандық өмірі жайлы слайдтар.

**Сабақ  барысы:**

**1.Ұйымдастыру :**

Оқушылар бүгінгі сынып сағатымыз Қазақстанның Халық қаһарманы, жазушы, партизан- Қасым Қайсеновтың өмір жолына, Отаншылдық әрекетіне арналған.

Алтайдай алып тұлға – Қасым ағам,

Алмастай отқа салса жасымаған.

Бойында Бұқтырманың бұла күші

Болса да, арна теуіп тасымаған.

Арайын арманымен астартырып.

Шашырап тұрар еді бақ шапағы…

Шаттанса, Қазақстан шаттансын де,

Дүниеде Қасекеңдей бар ақсақалы.

Белгілі кеңес жазушысы Қасым Қайсенов сәуірдің 23күні 1918жылы

Шығыс Қазақстан облысы Ұлан ауданы Асу-Бұлақ аулында дүниеге

келді.

Орталау мектепті бітіргеннен кейін 1934 жылы Өскемен қаласында Саяси-ағарту техникумына түседі.

* 1935 жылы он жеті жасында техникумды жұбайы Асыл екеуі бірге бітіріп, 1937 жылы семья құрған.
* Қасым Қайсенов жер бетінде бұрын соңды болмаған ең жойқын шайқаста жауға етегін шалдыртпай, жағасынан алдыртпай өткен еңіреген ер, басқыншы жауды қаралай қалтыратқан Вася партизан. Халқымыздың күллі адамзатпен бірге жасаған ең ұлы ерлік дастанының ең басты қаһармандарының бірі.

 Одан кейін 1938 жылы облОНОда инспектор болып істейді, ал 1939жылы әскери барлау мектебіне қабылданды, оны 1941жылдың күзінде бітіреді.

1940-1941 жылы Қ.Қайсенов оңтүстік-Батыс майданның штабына жіберілген. Арнайы тапсырма бойынша ол жаудың қол астында қалған Украин жерінде жіберілді. Қасым Қайсенов Чапаев атындағы партизан  байланысының үшінші отрядына жетекші етті. Молдавия,Карпат, Чехия және Румыния террияториясында  шайқасты.

 Соғыстан кейін өз жеріне оралып, Қазақ ССР Жоғары Кеңес президиуымында, Жамбыл облысында атқару комитетінде қызмет атқарды.

Қ.Қайсенов ұзақ уақыт «Жазушы» және «Қайнар» баспасөзінде редактор, директор орынбасары болып жұмыс істейді.

1954 жылы ол «Жас партизан»деген бірінші кітабын шығарады, өзінің шығармашылығын батырлық-патриоттық тақырыпқа  арналған әдеби еңбегі басталды. Қазіргі оқырмандарға «Илько Ветряк», «Переяслав партизандары», «Өлім жазасынан», «Жау арасындағы ұл», «Днепрде», «Жау ішінде» кітаптары жақсы таныс. Ол шығармалары орыс және украйын тіліне аударылды.

Біздің жерлесіміз IIIдәрежедегі «Богдан Хмельницкий» орденімен, I дәрежедегі «Отан соғысы» орденімен, I дәрежедегі «Отан соғыс партизаны» екі медалімен, Кеңес өкіметінің 15 медалімен, үш мәрте Қазақ ССР Жоғарғы Кеңестің Құрмет грамотасымен марапатталған.

Соғыс бұлты төнгенде, жаудың бетін қайтарған, елдің кегін қайтарған осы Ұлы Отан соғысының ардагерлері. Сондықтан біздің міндетіміз елімізді, жерімізді, Отанымызды қорғау. Отанымызды қорғайтын, ардақтайтын азаматы ретінде біз өсіп келе жатырмыз.

**Сабақ аяқталды** сау болыңдар!

Ақмола облысы

Зеренді ауданы

Байтерек негізгі мектебі

**Тәрбие сағаты**

**Тақырыбы:«** Қазақстанның Халық қаһарманы Қасым Қайсенов **»**

**2-4 сынып**

**Сынып жетекшісі:** БеккужинаТ.Ж.

**2016-2017оқу жылы**